SK
L 28/20
Úradný vestník Európskej únie
31.1.2023
b) obdobie alebo obdobia zákazu rybolovu trvajú šesť po sebe nasledujúcich mesiacov alebo spolu šesť mesiacov v súlade s odsekmi 3 alebo 4; a c) odchylne od písmena b) platí, že ak dotknutý členský štát určí, že obdobie zákazu rybolovu v geografických podoblastiach GFCM 1 až 27 sa začína 1. marca 2023 alebo neskôr, toto obdobie trvá šesť po sebe nasledujúcich mesiacov; d) obdobie alebo obdobia zákazu rybolovu musia byť v súlade s ochrannými cieľmi stanovenými v nariadení (ES) č. 1100/2007, s platnými národnými riadiacimi plánmi a s časovou štruktúrou migrácie úhora európskeho v príslušnom životnom štádiu v dotknutom členskom štáte.
3.
V geografických podoblastiach GFCM 1 až 27 trvá obdobie zákazu rybolovu od 1. januára do 31. marca 2023, pričom každý dotknutý členský štát stanoví ďalšie trojmesačné obdobie zákazu rybolovu medzi 1. aprílom a 30. novembrom 2023.
4.
V podoblastiach ICES 3, 4, 6, 7, 8 a 9 sú obdobia zákazu rybolovu:
a) v prípade úhora európskeho s celkovou dĺžkou 12 cm alebo viac: i)
v podoblasti ICES 3 od 1. októbra do 31. decembra 2023 a ďalšie trojmesačné obdobie zákazu rybolovu, ktoré si určí každý členský štát v období od 1. marca do 31. augusta 2023;
ii) v podoblastiach ICES 4, 6 a 7 od 1. septembra do 30. novembra 2023 a ďalšie trojmesačné obdobie zákazu rybolovu, ktoré si určí každý členský štát v období od 1. marca do 31. júla 2023 a decembra 2023; iii) v podoblastiach ICES 8 a 9 od 1. novembra 2023 do 31. januára 2024 a ďalšie trojmesačné obdobie zákazu rybolovu, ktoré si určí každý dotknutý členský štát v období od 1. marca do 30. septembra 2023; b) v prípade úhora európskeho s celkovou dĺžkou menej ako 12 cm: i)
od 1. januára do 31. marca 2024 a ďalšie trojmesačné obdobie zákazu rybolovu, ktoré si určí každý dotknutý členský štát v období od 1. marca do 31. decembra 2023;
ii) odchylne od bodu i) môže každý dotknutý členský štát povoliť rybolov na jeden mesiac počas obdobia zákazu rybolovu, ktoré určil podľa uvedeného písmena.
V takom prípade dotknutý členský štát určí dodatočné obdobie zákazu rybolovu v trvaní jedného mesiaca; iii) odchylne od bodu i) môže každý dotknutý členský štát povoliť rybolov výhradne na opätovné zarybňovanie na ďalší jeden mesiac počas obdobia zákazu rybolovu, ktoré určil podľa uvedeného písmena.
V takom prípade dotknutý členský štát určí ďalšie dodatočné obdobie zákazu rybolovu v trvaní jedného mesiaca; iv) uplatňovanie bodov i) až iii) nesmie viesť k tomu, že dotknutý členský štát povolí v období od 1. januára do 31. marca 2023 rybolov na viac ako jeden mesiac a k tomu na jeden ďalší mesiac výlučne na opätovné zarybňovanie.
5.
Každý dotknutý členský štát informuje Komisiu:
a) o období alebo obdobiach zákazu rybolovu, ktoré určil v súlade s odsekmi 2 až 4: i) do 1. marca 2023 v geografických podoblastiach GFCM 1 až 27; ii) do 1. marca 2023 v podoblastiach ICES 3, 4, 6, 7, 8 a 9;